ไม่ลองถือว่าพลาด Ladybug พุดดิ้งมะพร้าวน้ำหอม
การชื่นชอบอะไรสักอย่างของคนบางคนอาจเป็นแรงจุดประกายให้เขาปิ๊งไอเดีย เดินเข้าสู่การทำธุรกิจโดยไม่รู้ตัว,ซึ่งจากความชื่นชอบนั้น ก็จะเป็นแรงผลักดันให้เขามีความกระตือรือร้นที่จะไขว่คว้าหาความรู้ในสิ่งที่ชอบ ซึ่งถือเป็นหัวใจสำคัญในการทำธุรกิจ,เนื่องด้วยการจะทำธุรกิจให้ประสบความสำเร็จควรมีการวางแผนให้รอบคอบ พร้อมรับมือกับอุปสรรคที่จะเจอระหว่างทาง ซึ่งการเตรียมตัวมาดี ก็จะเป็นเสมือนภูมิคุ้มกันให้ธุรกิจนั้นหายป่วยเร็วไว,Business On My Way สัปดาห์นี้ ขอนำเสนอเรื่องราวของชายหนุ่มผู้ที่ชื่นชอบทานผลไม้ชนิดหนึ่งเป็นชีวิตจิตใจ เรียกได้ว่าหากเดินไปเจอที่ไหนต้องเดินแวะไปซื้อชิมทุกครั้งไป ซึ่งผลไม้นั้นคือ มะพร้าวน้ำหอม ที่วันนี้ทานไปทานมาจนเจอดี ต่อยอดความชอบทำเป็นธุรกิจของตนเอง,คุณเต้ (ชาญณรงค์ พรดิลกรัตน์) ผู้จัดการฝ่ายสื่อสารองค์กร บริษัท ดอยคําผลิตภัณฑ์อาหาร จํากัด ที่เลือกใช้ความชอบมาสร้างรายได้เสริม เล่าว่า ตนเป็นคนที่ชอบทานมะพร้าวน้ำหอมมาก จะซื้อทานประจำทั้งแบบผลสด น้ำมะพร้าวปั่น รวมถึงผลิตภัณฑ์ที่แปรรูปจากมะพร้าวน้ำหอม ถึงขั้นว่าร้านไหนเด็ดก็จะหาโอกาสแวะเวียนไปชิม,กระทั่งวันหนึ่งมีความรู้สึกว่า อยากดื่มรสชาติแบบที่เราชอบจริงๆ จึงคิดอยากที่จะลองปั่นดื่มเอง เนื่องด้วยหลายร้านที่จำหน่ายอยู่มีหลากหลายรส มีทั้งแบบใส่นมข้นจืด ใส่น้ำเชื่อม โดยส่วนใหญ่จะเน้นไปทางรสชาติที่หวาน,คุณเต้เล่าว่า ในช่วงแรกที่ทำทานเองก็จะทำเป็นน้ำมะพร้าวปั่น พุดดิ้งมะพร้าวน้ำหอม โดยมีผู้ช่วยชิมคือคนรอบข้างทั้งคนในครอบครัว เพื่อนที่ทำงาน จนวันหนึ่งมีเพื่อนบอกว่ารสชาติดี ไม่ลองทำขายดู,จากคำพูดตอนนั้นก็สร้างความมั่นใจให้ผมกล้าที่จะลองทำผลิตภัณฑ์อะไรสักอย่างมาขายแบบจริงจัง ซึ่งก็เลือกพุดดิ้งมะพร้าวน้ำหอมมาเป็นพระเอกชูโรง,โดยผมก็ไม่รอช้า เริ่มพัฒนาสูตรพุดดิ้งโดยออกหาที่มีจำหน่ายในท้องตลาดมาทาน เพื่อศึกษาผลิตภัณฑ์ที่มีในตลาด ซึ่งก็ใช้เวลาพัฒนาลองผิดลองถูกกว่า 4 เดือน จนกว่าจะได้พุดดิ้งมะพร้าวน้ำหอม ภายใต้แบรนด์ Lady– bug (เลดี้บั๊ก) ที่มีความหมายว่า เต่าทอง,ทั้งนี้ การเลือกสื่อความหมายว่าเป็นเต่าทอง คือ เต่าทองเป็นแมลงที่มีความน่ารัก ดูเป็นมิตร อีกทั้งหากพื้นที่ไหนหรือพืชผักไหนมีเต่าทองไปกินหรืออาศัยอยู่ แสดงถึงความปลอดภัยไม่มีสารเคมี ก็เปรียบได้กับผลิตภัณฑ์ของ Ladybug ที่คัดสรรวัตถุดิบที่มีคุณภาพมาผลิต,คุณเต้เล่าว่า ในเรื่องวัตถุดิบทางตนเองใส่ใจเป็นอย่างมาก เพราะมีความเชื่อว่าหากได้วัตถุดิบที่ดีมีคุณภาพ ก็จะนำมาซึ่งผลิตภัณฑ์ที่มีคุณภาพส่งถึงมือลูกค้า โดยเฉพาะพระเอกมะพร้าว ผมเลือกใช้มะพร้าวจากบ้านแพ้ว จังหวัดสมุทรสาครเท่านั้น เนื่องจากตอนที่คิดค้นสูตรได้ทดลองน้ำมะพร้าวจากหลายแห่งมาทำ แล้วพบว่ามะพร้าวบ้านแพ้วให้รสชาติ มีเนื้อมะพร้าวที่อ่อนลงตัวที่สุด,นอกจากตัวมะพร้าวแล้ว วัตถุดิบอื่นๆ คุณเต้เล่าว่า ก็คัดสรรแต่ของคุณภาพมาใช้ อย่างนมที่ใช้ก็เลือกใช้นมสดแท้ เรียกว่าได้กำไรนิดหน่อยก็ยอม อยากให้ลูกค้าได้ทานพุดดิ้งที่อร่อย ที่สำคัญยังเอาใจสายรักสุขภาพโดยเน้นรสชาติที่หวานน้อยอีกด้วย ซึ่งจำหน่ายในรูปแบบถ้วยขนาด 120 กรัม ราคาถ้วยละ35 บาท,และเมื่อถามถึงสภาวะการแข่งขัน คุณเต้เล่าว่า ตลาดนี้ถึงแม้ว่ามีการแข่งขันสูง โดยสิ่งที่ผมใช้เป็นจุดแข็งเพื่อแข่งขันคือเรื่องรักษาคุณภาพของผลิตภัณฑ์ให้ดี ซึ่งลูกค้าก็จะเป็นคนตัดสินเองว่าผลิตภัณฑ์นั้นจะอยู่ในตลาดได้ต่อไปหรือไม่ ซึ่งผมจะยึดแนวคิดว่าผมจะทำผลิตภัณฑ์ที่ใส่ใจเสมือนกำลังทำให้คนในครอบครัวทาน,คุณเต้เล่าว่า การควบคุมคุณภาพผลิตภัณฑ์ถือมีความสำคัญมาก ในส่วนของผลิตภัณฑ์พุดดิ้ง Ladybug ถือว่ามีความท้าทายสูง เนื่องด้วยเราไม่ใส่วัตถุกันเสีย โดยลูกค้าสามารถเก็บไว้ได้ 2 สัปดาห์ ทั้งนี้ หัวใจสำคัญคือต้องคุมอุณหภูมิให้ได้เพื่อรักษาคุณภาพผลิตภัณฑ์ไว้ เริ่มตั้งแต่ตอนมาในรูปแบบน้ำมะพร้าว และเนื้อมะพร้าวสด,สำหรับแผนรุกตลาด คุณเต้เลือกใช้ทั้งช่องทางออนไลน์และออฟไลน์ โดยปัจจุบันดำเนินธุรกิจมาเกือบ 1 ปี ก็มีลูกค้ารู้จักมากขึ้น โดยมีสั่งผลิตภัณฑ์ไปจัดเลี้ยงในงานประชุม สัมมนาต่างๆ งานบุญต่างๆเพิ่มมากขึ้น นอกจากนี้ยังมีแผนต่อยอดออกผลิตภัณฑ์ ซึ่งขณะนี้ก็มีกล้วยเบรกแตก ภายใต้แบรนด์ Ladybug ไว้วางจำหน่ายอีกด้วย,นอกจากนี้ยังเตรียมพัฒนาผลิตภัณฑ์อื่นๆออกจำหน่ายเพิ่มเสริมทัพ อาทิ น้ำมะพร้าวปั่นแบบเกล็ดน้ำแข็ง และมีแผนอยากหาพื้นที่เปิดหน้าร้าน โดยเล็งทำเลสยามสแควร์เป็นที่แรก,เขียนชวนหิวขนาดนี้ คงอยากหาชิมรสชาติกันเป็นแน่ ก็สั่งได้ทางไอดีไลน์ : panlant.sp หรือหาซื้อได้ที่ตู้แช่ร้านดอยคำ และร้านซูชิวังหลัง 2 สาขา คือ สาขาสนามบินน้ำ และสาขาซอยเรวดี.
Business On My Way สัปดาห์นี้ ขอนำเสนอเรื่องราวของชายหนุ่มผู้ที่ชื่นชอบทานผลไม้ชนิดหนึ่งเป็นชีวิตจิตใจ เรียกได้ว่าหากเดินไปเจอที่ไหนต้องเดินแวะไปซื้อชิมทุกครั้งไป ซึ่งผลไม้นั้นคือ
พุดดิ้งมะพร้าวน้ำหอม,Business on my way,มะพร้าวน้ำหอม,ชาญณรงค์ พรดิลกรัตน์,น้ำมะพร้าว